|  |
| --- |
| Analiza Impactului de Reglementare a proiectului Hotărîrii de Guvern cu privire la aprobarea Cerințelor de calitate pentru produsele apicole, inclusiv ceara de albine, propolisul, lăptișorul de matcă și polenul, destinate consumului uman |
| **Titlul analizei impactului** |  Analiza preliminară a impactului de reglementare (AIR) efectuată asupra proiectului de hotărâre a Guvernului cu privire la aprobarea Cerințelor de calitate pentru produsele apicole, inclusiv ceara de albine, propolisul, lăptișorul de matcă și polenul, destinate consumului uman |
| **Data:** |   |
| **Autoritatea administrației publice (autor):** |  Ministerul Agriculturii, Dezvoltării Regionale și Mediului |
| **Subdiviziunea:** |  Direcția politici de producție, procesare și reglementare a calității produselor de origine animalieră |
| **Persoana responsabilă și datele de contact:** |  Rodica Adamtel. 022 204 522, rodica.adam@madrm.gov.md |
| **Compartimentele analizei impactului** |
| **1. Definirea problemei** |
| a*) Determinați clar și concis problema și/sau problemele care urmează să fie soluționate* |  |
|  Una dintre probleme la moment este riscul plasării pe piață a produselor apicole, precum ceara de albine, propolisul, lăptișorul de matcă și polenul, destinate consumului uman, necompetitive și necalitative, dar și ofensive, care pun în pericol sănătatea consumatorilor. Nivelul scăzut de informare și însăși informarea incompletă a consumatorului, necorespunderea condițiilor de plasare pe piață a produselor apicole inclusiv ceara de albine, propolisul, lăptișorul de matcă și polenul, destinate consumului uman cu cerințele comunitare, sunt problemele actuale în Republica Moldova.  Un alt subiect este excluderea concurenței neloiale și aplicarea cerințelor de calitate și comercializare echitabilă atât pentru produsele autohtone, cât și pentru produsele din import. |
| *b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate* |  |
|  Trasabilitatea, siguranța și calitatea produselor alimentare, accesul pe piețele externe, protecția intereselor consumatorilor reprezintă preocupări din ce în ce mai actuale pentru autoritățile statului, asociațiile de producători și procesatori.Sectorul se confruntă cu presiuni concurențiale crescânde pe plan extern, o diversitate sporită de produse disponibile la raft, costuri de producție în creștere.Apariția de noi produse apicole, inclusiv ceara de albine, propolisul, lăptișorul de matcă și polenul, destinate consumului uman, care nu sunt reglementate în legislația națională existentă, dar și modificarea și armonizarea mai multor acte normative naționale care reglementează cerințe de etichetare, ambalare, transportare a produselor apicole, inclusiv ceara de albine, propolisul, lăptișorul de matcă și polenul, destinate consumului uman, a dus la necesitatea elaborării unor noi cerințe, care să stabilească norme clare și univoce vizavi de produsele respective. Concurența neloială se manifestă prin importul de produse apicole, inclusiv ceara de albine, propolisul, lăptișorul de matcă și polenul, destinate consumului uman de o calitate mai joasă cu un preț de asemenea mai mic, în comparație cu produsele autohtone care au o calitate, cât și preț, mai mare. Consumatorii, în mare parte, pun accentul pe preț și de aceea aleg să cumpere produsele cu un preț mai accesibil. |
| *c) Expuneți clar cauzele care au dus la apariția problemei* |  |
|  Cauzele apariției acestor probleme sunt apariția de noi produse pe piață, armonizarea și modificarea legislației naționale existente privind producerea, colectarea, procesarea, ambalarea, etichetarea, depozitarea, păstrarea, transportarea și comercializarea produselor apicole, inclusiv ceara de albine, propolisul, lăptișorul de matcă și polenul, destinate consumului uman. |
| d*) Descrieți cum a evoluat problema și cum va evolua fără o intervenție*  |  |
|  Modificarea Legii nr. 296/2017 privind cerințele generale de igienă a produselor alimentare și armonizarea acesteia cu Regulamentele CE, a Legii nr. 279/2017 privind informarea consumatorului cu privire la produsele alimentare etc. și numeroasele Hotărâri de Guvernul aprobate , impune elaborarea de noi cerințe ce privește calitatea și siguranța produselor apicole, inclusiv ceara de albine, propolisul, lăptișorul de matcă și polenul, destinate consumului uman. Fără o intervenție în direcția elaborării și aprobării prezentei hotărâri va duce la plasarea pe piață a produselor apicole, inclusiv ceara de albine, propolisul, lăptișorul de matcă și polenul, destinate consumului uman necalitative și neconforme legislației naționale în vigoare, dar și punerea în pericol a sănătății consumatorilor. |
|  *e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului* |  |
|  Conform Legii nr. 296/2017 privind cerințele generale de igienă a produselor alimentare și armonizarea acesteia cu Regulamentele CE, a Legii nr. 279/2017 privind informarea consumatorului cu privire la produsele alimentare și numeroase Hotărâri ale Guvernului, este stabilită necesitatea elaborării Cerințelor de calitate pentru produsele apicole, inclusiv ceara de albine, propolisul, lăptișorul de matcă și polenul, destinate consumului uman. Cadrul juridic aplicabil produselor apicole, inclusiv ceara de albine, propolisul, lăptișorul de matcă și polenul, destinate consumului uman este constituit din următoarele acte normative:1. Legea nr. 306/2018 privind siguranța alimentelor, care stabilește principiile generale de reglementare a domeniului produselor alimentare și al hranei pentru animale, în general, și a siguranței acestora, în special.Principalele obiective ale reglementărilor din Legea respectivă sunt:a) protecția vieții și a sănătății umane, a intereselor consumatorului, prevenirea practicilor frauduloase sau înșelătoare, de falsificare a produselor alimentare;b) aplicarea principiului de bază al politicii privind siguranța alimentelor – „de la furcă la furculiță”;c) asigurarea unor practici corecte în comerțul alimentar, luându-se în considerare sănătatea și bunăstarea animalelor, sănătatea plantelor și protecția mediului înconjurător;d) facilitarea comerțului dintre Republica Moldova și alte țări cu produse alimentare care corespund cerințelor prezentei legi.2. Legea nr. 279/2017 privind informarea consumatorului cu privire la produsele alimentare, care definește cerințele și responsabilitățile generale ce reglementează informațiile referitoare la produsele alimentare, în special etichetarea produselor alimentare, stabilind informațiile obligatorii referitoare la produsele alimentare pentru asigurarea unui înalt nivel de protecție a consumatorilor, luând în considerare diferențele de percepție și nevoia de informații ale acestora, asigurând în același timp buna funcționare a pieței Republicii Moldova.3. Legea nr. 70/2006 apiculturii, care reglementează relațiile privind activitatea în apicultură, protecția drepturilor apicultorilor, protejarea albinei melifere și crearea condițiilor pentru utilizarea ei rațională la obținerea produselor apicole și polenizarea florei entomofile, în scopul creării de condiții pentru creșterea cantității și îmbunătățirea calității producției apicole.4. Legea 221/2007 privind activitatea sanitar-veterinară, care stabilește principalele norme și cerințe sanitar-veterinare în Republica Moldova, drepturile și obligațiile statului, ale persoanelor fizice și juridice în procesul producerii, prelucrării, depozitării, transportului și comercializării animalelor vii și a produselor de origine animală, în scopul asigurării sănătății animalelor, prevenirii transmiterii de boli de la animale la om, realizării siguranței produselor de origine animală destinate consumului uman, salubrității și calității furajelor, testării și autorizării produselor medicinale de uz veterinar și a substanțelor utilizate în activitățile de diagnostic veterinar, protecției teritoriului țării față de bolile infecțioase prin organizarea activității sanitar-veterinare.5. Hotărîrea Guvernului nr. 661/2007 cu privire la aprobarea Reglementării Tehnice „Miere naturală”, care stabilește cerințele minime de calitate, siguranță alimentară, prezentare și etichetare, care trebuie respectate la producerea și comercializarea mierii naturale pentru consumul uman, provenită atât din producția internă, cât și din cea de import.Aprobarea Cerințelor de calitate pentru produsele apicole, inclusiv ceara de albine, propolisul, lăptișorul de matcă și polenul, destinate consumului uman nu va atrage după sine modificarea și/sau abrogarea Reglementării Tehnice cu privire la „Miere naturală” arobată prin Hotărîrea Guvernului nr. 661/2007. Pe lângă aceasta, considerăm că legislația națională adusă în concordanță cu rigorile Uniunii Europene va contribui semnificativ la efectuarea unuia din primii pași de a crea un mediu investițional atractiv pentru investitorii locali și străini în ce privește produsele apicole, inclusiv ceara de albine, propolisul, lăptișorul de matcă și polenul, destinate consumului uman. Totodată, noul proiect stabilește o claritate la capitolul de termeni și definiții, prin ajustarea și completarea unui șir de noțiuni.  |
| **2. Stabilirea obiectivelor** |
| *a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)* |  |
| - plasarea pe piață a produselor apicole, inclusiv ceara de albine, propolisul, lăptișorul de matcă și polenul, destinate consumului uman calitative și inofensive; - alinierea cerințelor naționale la cerințele Comunității Europene prin armonizarea și transpunerea legislației europene pentru accesarea piețelor externe pentru produsele apicole, inclusiv ceara de albine, propolisul, lăptișorul de matcă și polenul, destinate consumului uman autohtone și înlăturarea barierelor netarifare. |
| **3. Identificarea opțiunilor** |
| *a) Expuneți succint opțiunea „a nu face nimic”, care presupune lipsa de intervenție* |  |
| Opțiunile propuse sunt următoarele:1. A nu face nimic, a lăsa lucrurile așa cum sunt.
2. Fără o intervenție în direcția elaborării și aprobării prezentei hotărâri va duce la plasarea pe piață a produselor apicole, inclusiv ceara de albine, propolisul, lăptișorul de matcă și polenul, destinate consumului uman necalitative și neconforme legislației naționale în vigoare, dar și punerea în pericol a sănătății consumatorilor.
 |
| *b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate* |  |
|  Proiectul propus, prevede aprobarea unor cerințe comasate într-un act normativ integral, clare pentru operatorul din domeniul alimentar, lărgirea sortimentului, informarea corectă a consumatorului, lupta cu falsificarea produselor alimentare. Proiectul prevede norme legislative clare care permite Agenției Naționale pentru Siguranța Alimentelor dreptul de a efectua monitorizarea proceselor descrise referitor la producerea, colectarea, procesarea, ambalarea, depozitarea, păstrarea, transportarea și comercializarea produselor apicole, provenite atât din producția internă, cât și din cea de import.  Proiectul în cauză prevede:- lărgirea sortimentului de produse produse apicole, inclusiv ceara de albine, propolisul, lăptișorul de matcă și polenul, destinate consumului;- cerințe privind etichetarea, ambalarea, transportarea, depozitarea și comercializarea produselor apicole;- caracteristicile senzoriale, fizico-chimice și de igienă a produselor apicole, inclusiv ceara de albine, propolisul, lăptișorul de matcă și polenul, destinate consumului uman;- indici fizico-chimici și criterii microbiologice a produselor apicole, inclusiv ceara de albine, propolisul, lăptișorul de matcă și polenul, destinate consumului uman, etc.Cerințele nu se aplică asupra:* produselor apicole obținute în gospodăriile individuale pentru consumul casnic privat;
* producerii, manipulării sau depozitării produselor apicole pentru consumul casnic privat;
* produselor apicole cum sunt: miere, venin de albine, apilarnil, păstură, boştină.

 Prin certificarea și standardizarea produselor apicole secundare statul facilitează exportul acestor produse pe piețele țărilor Uniunii Europene pentru obținerea de către producătorii autohtoni a unei valori adăugate. |
| *c) Expuneți opțiunile alternative analizate sau explicați motivul de ce acestea nu au fost luate în considerare* |  |
| ~~-~~ |
| **4. Analiza impacturilor opțiunilor** |
| a*) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate* |  |
| ***A nu face nimic*** Posibile avantaje:Lipsa de cheltuieli administrative pentru elaborarea și promovarea proiectului de Hotărâre a Guvernului cu privire la aprobarea Cerințelor de calitate pentru produsele apicole, precum și de implementare a acestuia.Posibile dezavantaje:1. Lipsa unei activități transparente a părților implicate în obținerea, procesarea și comercializarea acestora.2. Comercializarea clandestină a produselor apicole. 3. Remunerarea necorespunzătoare a apicultorilor. |
| *b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* |  |
|  ***„Aprobarea proiectului de hotărâre a Guvernului cu privire la aprobarea Cerințelor de calitate pentru produsele apicole, inclusiv ceara de albine, propolisul, lăptișorul de matcă și polenul, destinate consumului uman*”** Posibile avantaje:1. O activitate transparentă a părților implicate în obținerea, procesarea și comercializarea acestora.2. Remunerarea echitabilă a apicultorilor și creșterea venitorilor acestora. 3. Majorarea efectivelor de familii de albine ca rezultat al extinderii pieței de desfacere a produsului. Posibile dezavantaje:Cheltuieli administrative pentru elaborarea și promovarea actului normativ. Autorii AIR optează pentru aprobarea proiectului menționat, întrucât aceasta corespunde necesităților actuale de a avea un act normativ ce prevede cerințe de calitate pentru produsele apicole, inclusiv ceara de albine, propolisul, lăptișorul de matcă și polenul, destinate consumului uman. Adoptarea prezentelor Cerințe va facilita exportul către piețele țărilor UE și obținerea unei valori adăugate de către producătorii apicoli autohtoni. Agenția Națională pentru Siguranța Alimentelor, responsabilă de implementare, va exercita atribuțiile în limitele competenței funcționale. Cu regret, o bună parte din inginerii zootehnici, cât și din medicii veterinari nu cunosc suficient de bine bolile și agenții patogeni care atacă familiile de albine, instrucțiunile de utilizare în profilaxia și tratamentul bolilor la familiile de albine a preparatelor veterinare, care lasă reziduuri de antibiotice în produsele apicole.  O lată problemă o constituie imposibilitatea efectuării analizelor în scopul determinării preparatelor fitosanitare utilizate la tratarea plantațiilor agricole, care deseori constituie cauza intoxicării albinelor. Funcționarii ANSA cu funcții de control sau de eliberare a unor acte permisibile nu întotdeauna cunosc cum să implementeze legislația în domeniul apiculturii. Instruirea personalului, organizarea seminarelor, meselor rotunde, atelierelor de lucru cu tematica apicolă și mai cu seamă pe problemele profilaxiei și combaterii bolilor la albine, pot redresa situația și ridica nivelul de competență a specialiștilor din domeniu. Aprobarea actului normativ va facilita atât obținerea unor produse apicole mai calitative prin respectarea cerințelor și normelor în vigoare, în rezultatul monitorizării mai persistente din partea serviciului veterinar, cât și extinderii sectorului apicol în întregime, ca rezultat al promovării unei activități mai sigure.  Prin aprobarea de către Guvern a Cerințelor de calitate pentru produsele apicole, inclusiv ceara de albine, propolisul, lăptișorul de matcă și polenul, destinate consumului uman, vor fi create premise pentru dezvoltarea în continuare a ramurii apicole, asigurarea unor condiții optime de activitate a apicultorilor din republică, majorarea veniturilor apicultorilor autohtoni, reglementarea activității de producere, procesare, păstrare și plasare pe piață a produselor apicole salubre, inofensive și calitative și protejarea consumatorilor acestor produse.Ce ține de producătorii de produse apicole secundare este evident că pot apărea cheltuieli suplimentare, deoarece obținerea produselor apicole procesate cu valoare adăugată este costisitoare, însă asigură un randament foarte înalt. În acest sens, în scopul susținerii mediului de afaceri, statul subvenționează parțial investițiile efectuate în înființarea stupinelor apicole și secțiilor moderne de procesare a produselor apicole. Existența unor asemenea secții de procesare va permite obținerea și plasarea pe piață a unor produse apicole secundare mai calitative și mai competitive, ambalate în recipiente de diferite volume, care sunt pe placul consumatorului și care aduc un profit mult mai mare.  În urma elaborării și implementării proiectului de Hotărâre a Guvernului cu privire la aprobarea Cerințelor de calitate pentru produsele apicole inclusiv ceara de albine, propolisul, lăptișorul de matcă și polenul, destinate consumului uman, pot fi identificate următoarele impacturi: ***Economice*** – implementarea proiectului nu va avea impact negativ asupra bugetului de stat, nu va contribui la majorarea prețurilor pentru produsele apicole, inclusiv ceara de albine, propolisul, lăptișorul de matcă și polenul, destinate consumului uman livrate către consumatorul final și nu va afecta negativ importul și exportul de produse apicole. Dimpotrivă, implementarea proiectului va aduce beneficii economice prin majorarea volumului de vânzări a produselor apicole, și ineluctabil impozite și taxe la bugetele locale și cel național, precum și a volumului de produse exportate. ***Sociale*** - implementarea proiectului nu va înlesni reducerea numărului de locuri de muncă, nu va afecta nici o pătură socială în ceia ce privește reducerea veniturilor angajatorilor sau angajaților și respectiv nu va conduce la reducerea consumului de produse apicole, inclusiv ceara de albine, propolisul, lăptișorul de matcă și polenul, destinate consumului uman. Actul normativ îmbunătățit vizează garantarea protecției sănătății și bunăstării consumatorului. ***De mediu*** - implementarea proiectului nu va afecta nici într-un fel mediul înconjurător și nu va încuraja încălcarea normelor de protecție a mediului. |
| *b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* |  |
|  - |
| *c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta* |  |
|  - |
| *d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi* |  |
|  La momentul actual, sectorul apicol este susținut de stat prin acordarea subvențiilor prin intermediul Agenției de Intervenții și Plăți pentru Agricultură (AIPA).  Programul de subvenționare de stat susține aproape fiecare aspect al producției apicole - echipamente, centrifugi, omogenizatoare, echipamente de topire, inclusiv de laborator, în mărime de până la 50 la sută, inclusiv cu subvenții majorate cu 15 % în cazul în care beneficiarii sunt femeile sau tinerii fermieri. |
| **Concluzie***e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați*  |  |
|  Prezentul proiect va asigura un nivel ridicat de protecție a sănătății și intereselor consumatorilor și garantarea dreptului acestora la informații depline și produse alimentare sigure, prin responsabilizarea operatorilor din domeniul alimentar. De asemenea, reglementările prezentului proiect va alinia cerințele naționale la cerințele Comunității Europene. |
| **5. Implementarea și monitorizarea** |
| *a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare*  |  |
|  Implementarea proiectului de hotărâre a Guvernului pentru aprobarea Cerințelor de calitate pentru produsele apicole, inclusiv ceara de albine, propolisul, lăptișorul de matcă și polenul, destinate consumului uman, va fi asigurată Agenției Naționale pentru Siguranța Alimentelor, accentuând faptul că aplicarea în practică a acestor modificări, va contribui la protejarea drepturilor şi intereselor consumatorului. |
| *b) Indicați clar indicatorii de performanță în baza cărora se va efectua monitorizarea* |  |
|

|  |  |
| --- | --- |
| **Indicatori** | **Anii** |
| **2020** | **2021** | **2022** | **2023** | **2024** | **2025** | **2026** | **TOTAL** |
| **Efectivul de albine** |
| Familii de albine, mii buc. | 180 | 195 | 210 | 225 | 240 | 270 | 300 | - |
| Majorarea efectivului față de anul precedent, mii buc. | 15 | 15 | 15 | 15 | 15 | 30 | 30 | *135* |
| **Volumul producției apicole** |
| Polen , tone(5 kg/fam.) | 900 | 970 | 1050 | 1120 | 1200 | 1350 | 1500 | 8090 |
| Propolis, tone (0,1 kg/fam.)  | 18 | 19,5 | 21 | 22,5 | 24 | 27 | 30 | 162 |
| Lăptișor de matcă | La comandă | La comandă | La comandă | La comandă | Lacomandă | Lacomandă | Lacomandă | - |

 |
| *c) Identificați peste cât timp vor fi resimțite impacturile estimate și este necesară evaluarea performanței* *actului normativ propus. Explicați cum va fi monitorizată și evaluată opțiunea* |  |
|  Impacturile pozitive a actului normativ propus, vor fi resimțite după 3 luni de la data publicării acestuia în Monitorul Oficial.  Urmare a mediatizării informației privind aprobarea Regulamentului, apicultorii vor conștientiza avantajele desfășurării unei activități legale, prin majorarea efectivelor de familii de albine ca rezultat al extinderii pieței de desfacere a produsului.  |
| **6. Consultarea** |
| *a) Identificați principalele părți (grupuri) interesate în intervenția propusă* |  |
| Proiectul dat va influența în mod diferit grupurile social-economice, fiecare urmărind interesele sale bine stabilite.Primul grup îl reprezintă consumatorii, care își manifestă interesul firesc în protejarea sănătății umane, prin utilizarea corectă a produsele apicole, inclusiv ceara de albine, propolisul, lăptișorul de matcă și polenul, destinate consumului uman, care nu prezintă un risc pentru consumul uman.Al doilea grup este compus din producători apicoli, care vor trebui să respecte și să își conformeze activitatea la noile cerințe impuse. Al treilea grup îl reprezintă autoritățile publice interesate care au obligația de a elabora și a pune în aplicare politicile de susținere ale agenților economici cu activitate în domeniul respectiv. Al patrulea grup de interes este cel al organelor și instituțiilor de stat, cu abilități în domeniul controlului produselor apicole, inclusiv ceara de albine, propolisul, lăptișorul de matcă și polenul, destinate consumului uman. Inițierea proiectului de hotărâre a intervenit și din partea producătorilor apicoli adresându-se de nenumărate ori Direcției de ramură din cadrul Ministerului Agriculturii, Dezvoltării Regionale și Mediului, invocând necesitatea elaborării proiectului de hotărâre, fiind condiționată de lipsa unui cadru de reglementare pertinent, care să stabilească într-o manieră certă cerințe exhaustive de calitate pentru asemenea produse precum ceara de albine, propolisul, lăptișorul de matcă și polenul. |
| *b) Explicați succint cum (prin ce metode) s-a asigurat consultarea adecvată a părților* |  |
|  În conformitate cu prevederile pct. 177 din Hotărârea Guvernului nr. 610/2018 pentru aprobarea Regulamentului Guvernului și a Articolului 9 din Legea nr. 239/2008 privind transparența în procesul decizional, anunțul de inițiere a elaborării proiectului a fost publicat pe pagina web a Ministerului Agriculturii, Dezvoltării Regionale și Mediului, www.madrm.gov.md, la data de 13.07.2020, compartimentul *Transparența decizională* la rubrica *Anunțuri de inițiere a elaborării deciziilor*, pagina web: <http://madrm.gov.md/ro/content/anun%C8%9B-privind-ini%C8%9Bierea-elabor%C4%83rii-proiectului-de-hot%C4%83r%C3%A2re-guvernului-cu-privire-la-0>  În același timp menționăm că, proiectul de hotărâre a Guvernului cu privire la aprobarea Cerințelor de calitate pentru produsele apicole, inclusiv ceara de albine, propolisul, lăptișorul de matcă și polenul, destinate consumului uman a fost consultat cu Asociația Națională a Apicultorilor din Republica Moldova și Asociația Exportatorilor de Produse Apicole. În urma consultărilor nu au parvenit obiecții și propuneri dar, din potrivă mediului de afaceri în domeniul apiculturii așteaptă cu nerăbdare aprobarea actului normativ propus. |
| *c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat)* |  |
|  Obiecțiile și propunerile înaintate vor fi examinate și luate în considerație la definitivarea proiectului și Analizei Impactului de Reglementare. |
| **Anexă** ***Tabel pentru identificarea impacturilor*** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | 1 |  |  |
| povara administrativă | 0 |  |  |
| fluxurile comerciale și investiționale | 2 |  |  |
| competitivitatea afacerilor | 2 |  |  |
| activitatea diferitor categorii de întreprinderi mici și mijlocii | 1 |  |  |
| concurența pe piață | 1 |  |  |
| activitatea de inovare și cercetare | 1 |  |  |
| veniturile și cheltuielile publice | 0 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 2 |  |  |
| bunăstarea gospodăriilor casnice și a cetățenilor | 0 |  |  |
| situația social-economică în anumite regiuni | 1 |  |  |
| situația macroeconomică | 0 |  |  |
| alte aspecte economice | 1 |  |  |
| **Social** |
| gradul de ocupare a forței de muncă | 1 |  |  |
| nivelul de salarizare | 0 |  |  |
| condițiile și organizarea muncii | 1 |  |  |
| sănătatea și securitatea muncii | 1 |  |  |
| formarea profesională | 2 |  |  |
| inegalitatea și distribuția veniturilor | 0 |  |  |
| nivelul veniturilor populației | 1 |  |  |
| nivelul sărăciei | 0 |  |  |
| accesul la bunuri și servicii de bază, în special pentru persoanele social-vulnerabile | 1 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 1 |  |  |
| modul sănătos de viață al populației | 2 |  |  |
| nivelul criminalității și securității publice |  |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 1 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | 1 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 1 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 1 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 1 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 1 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |
| **Anexe** |
| Proiectul preliminar de act normativSinteza obiecțiilor și propunerilor la proiect și/sau analiza de impactExpertiza Grupului de lucru al Comisiei de stat pentru reglementarea activității de întreprinzător (după caz)Alte materiale informative/documente (la decizia autorilor) |